ח'רבת א-לתאתין

ח'רבת א-לתאתין (גם: ח'רבת א-לטאטין) (נ.צ. 1660-1418) היא חורבה בשטח של כארבעה דונמים, כ-300 מטר מצפון לגבעת זאב שבבנימין, על גבעה ברום 760 מטר מעל פני הים.

הממצאים באתר
בחורבה נערכו חפירות ביוני 1995, ונמצאו בה שרידי כנסייה ותחנת דרכים מתחילת המאה ה-5 לספירה, רצפת פסיפס ובית בד.

מסקירות ארכאולוגיות שנעשו באתר בשנות המנדט הבריטי, אותרו בו גם ממצאים מתקופת בית שני.

זיהוי האתר
החורבה מזוהה מתחילת המאה ה-20 עם תחנת הדרכים הנזכרת במפת מידבא בשם TO ENNATON (מילולית: "התשיעית"). זאת, בשל שימור מסוים של שם האתר בשם החורבה, בשל ממצאי תחנת הדרכים במקום, ובשל מיקומו של האתר בסביבות המיל התשיעי בדרך הרומית שבין ירושלים ללוד, היא דרך בית חורון.

לפי דעת מיעוט, אתר המיל התשיעי הנזכר במפת מידבא מתייחס לדרך הרומית השנייה שחיברה בין ירושלים ללוד, אשר עברה דרך מוצא ("קולוניה" הרומאית), אבו גוש של ימינו ואמאוס.

לקריאה נוספת
 מדריך ישראל: אנציקלופדיה שימושית לידיעת הארץ, הוצאת כתר-משרד הביטחון, עורך: ספי בן-יוסף, 1980, כרך יהודה, עמ' 72.

קישורים חיצוניים
 ח'רבת א-לתאתין (חורבת לטטין) באתר רשות העתיקות

קצרמר ארכאולוגיה
השומרון: אתרים ארכאולוגיים
התקופה הביזנטית בארץ ישראל
בנימין